Vyfjarige sterf in spervuurŉ Vyfjarige seuntjie is dood toe hy Saterdagmiddag in spervuur beland het in Drury Court, Lavender Hill in die Wes-Kaap. Brig. Novela Potelwa, woordvoerder van die polisie, het gesê die teenbende-eenheid en Steenberg-polisie volg talle leidrade op. “ŉ 22-jarige man is ook na bewering in dieselfde voorval geskiet en gewond. Hy is in ŉ kritieke toestand in die hospitaal,” het Potelwa bygevoeg. Nog beamptes is in die gebied ontplooi om ŉ kalm en veilige toestand te handhaaf. Volgens berigte het die seuntjie in spervuur beland toe ŉ sluipmoordaanval uitgevoer sou word.